Kui kolmandik Eestist elab Tallinnas ja kaks kolmandikku mitte, siis võiksime mõelda ülejäänud Eestile rohkem. Eriti kui kolimine Tallinna ja selle lähivaldadesse on nii massiline. Minu võimalused  seda mõjutada on erinevalt valitsusest piiratud. Tartus vastuvõtu korraldamine on üks võimalus, kuidas ma saan presidendina seda pisutki mõjutada. Ja kui sa ütled, et ma pahandasin paljud välja, siis ma ütlen vastupidi: minu poole on isiklikult pöördunud ainult sellised inimesed, kellele see idee on väga meeldinud.